<classify> Kidali aliibuka na nafasi hiyo baada ya kupata kura 33 kati ya 43 zilizopigwa na kumbwaga mpinzani wake Abdallah Bakari aliyepata kura 10.Uchaguzi huo ambao ulifanyika katika ofisi za chama hicho ulisimamiwa na Mwenyekiti wa kamati ya uchaguzi Othman Ali Hamad, uchaguzi ambao pia ulimchagua Abrahman Saleh Rajab kuwa katibu msaidizi wa chama hicho baada ya kupata kura 26 na mpinzani wake ni Mwajuma Ali Kombo aliyepata kura 16.Katika uchaguzi huo pia ulihudhuriwa na Katibu Mkuu wa ZFA Taifa, Mohammed Ali Hilal na mbunge wa jimbo la Mfenesini, Mziwanda Ibrahim Abdallah aliyekuwa mgeni rasmi, ambaye aliwapongeza wajumbe wa mkutano huo na wagombea kwa kufanya uchaguzi huru na wa haki na kuwataka washindi hao kuendeleza umoja na mashirikiano ili kuongeza kazi ya maendeleo ya soka wilayani humo.Kwa upande wake Katibu Mkuu wa ZFA Taifa, Tedy aliwaasa viongozi wa chama hicho kufanya kazi kwa pamoja ili maendeleo ya soka ndani na nje ya wilaya hiyo yapatikane kwa haraka.Aidha aliwapongeza wagombea walioshinda na walioshindwa kwa kuonesha ukomavu wa michezo na kuahidi kuwapa ushirikiano washindi.Naye Abdallah Bakari mbali ya kuwashukuru wapiga kura, alimpongeza Kidali kwa ushindi alioupata na kuwataka wadau wa soma wilayani humo kumpa ushirikiano mshindi huyo na kukubali matokeo.Mapema Mwenyekiti wa ZFA, Kheri Adam Ali aliwakumbusha wajumbe wa mkutano huo umuhimu wa kuendeleza mshikamano kati yao na kusahau mambo yote yanayohusu uchaguzi huo.  <topic>: MICHEZO 